CELEX: 31988R0700
Language: el
Date: 1988-03-17 00:00:00
Title: Κανονισμός (ΕΟΚ) αριθ. 700/88 της Επιτροπής της 17ης Μαρτίου 1988 σχετικά με ορισμένες λεπτομέρειες εφαρμογής του καθεστώτος που πρέπει να εφαρμόζεται κατά την εισαγωγή στην Κοινότητα ορισμένων προϊόντων ανθοκομίας καταγωγής Κύπρου, Ισραήλ και Ιορδανίας

Avis juridique important

|

31988R0700

Κανονισμός (ΕΟΚ) αριθ. 700/88 της Επιτροπής της 17ης Μαρτίου 1988 σχετικά με ορισμένες λεπτομέρειες εφαρμογής του καθεστώτος που πρέπει να εφαρμόζεται κατά την εισαγωγή στην Κοινότητα ορισμένων προϊόντων ανθοκομίας καταγωγής Κύπρου, Ισραήλ και Ιορδανίας  

Επίσημη Εφημερίδα αριθ. L 072 της 18/03/1988 σ. 0016 - 0019 Φινλανδική ειδική έκδοση: Κεφάλαιο 3 τόμος 26 σ. 0112  Σουηδική ειδική έκδοση: Κεφάλαιο 3 τόμος 26 σ. 0112 

***** ΚΑΝΟΝΙΣΜΟΣ (ΕΟΚ) αριθ. 700/88 ΤΗΣ ΕΠΙΤΡΟΠΗΣ  της 17ης Μαρτίου 1988  σχετικά με ορισμένες λεπτομέρειες εφαρμογής του καθεστώτος που πρέπει να εφαρμόζεται κατά την εισαγωγή στην Κοινότητα ορισμένων προϊόντων ανθοκομίας καταγωγής Κύπρου, Ισραήλ και Ιορδανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4088/87 του Συμβουλίου της 21ης Δεκεμβρίου 1987 που καθορίζει τους όρους εφαρμογής των προτιμησιακών δασμών κατά την εισαγωγή ορισμένων προϊόντων ανθοκομίας καταγωγής Κύπρου, Ισραήλ και Ιορδανίας (1), και ιδίως το άρθρο 5 παράγραφος 1,  Εκτιμώντας:  ότι ο ανωτέρω κανονισμός (ΕΟΚ) αριθ. 4088/87 καθόρισε ένα δασμολογικό καθεστώς που περιλαμβάνει, κυρίως, για καθένα από τα τέσσερα ακόλουθα προϊόντα, μονοανθή γαρίφαλα, πολυανθή γαρίφαλα, τριαντάφυλλα με μεγάλο άνθος και τριαντάφυλλα με μικρό άνθος, καταγωγής των ανωτέρω χωρών, την εφαρμογή προτιμησιακού δασμού όταν η τιμή κατά την εισαγωγή συμφωνιεί με μια ελάχιστη τιμή που καθορίζεται σε σχέση με τις κοινοτικές τιμές κατά την παραγωγή·  ότι πρέπει, ειδικότερα, στο πλαίσιο των τρόπων εφαρμογής, να προσδιορίζεται καθένα από τα εν λόγω προϊόντα και να καθορίζονται οι τρόποι υπολογισμού των κοινοτικών τιμών κατά την παραγωγή καθώς και των τιμών κατά την εισαγωγή·  ότι, σε ό,τι αφορά τα τριαντάφυλλα, λαμβανομένου υπόψη του πλήθους των ποικιλιών που παράγονται στην Κοινότητα και της μεγάλης αστάθειας του ενδιαφέροντος που παρουσιάζουν ανάλογα με τις αγορές και τις εποχές, πρέπει να καθορίζονται οι τιμές κατά την παραγωγή με βάση ένα μέσο όρο που στηρίζεται στις τιμές που διαπιστώθηκαν για πρότυπες πειραματικές ποικιλίες, που θεωρούνται ως οι πλέον αντιπροσωπευτικές της κοινοτικής παραγωγής·  ότι τα κομμένα άνθη που εισάγονται από τις ανωτέρω χώρες είναι προϊόντα πολύ καλής ποιότητας και ότι πολύ συχνά ανταποκρίνονται στους κοινοτικούς κανόνες που έχουν καθιερωθεί για την κατηγορία ποιότητας Ι· ότι πρέπει λοιπόν, σε ό,τι αφορά τον καθορισμό των τιμών κατά την παραγωγή, να στηριχθεί κανείς στις τιμές που ισχύουν για τα σχετικά προϊόντα της κατηγορίας ποιότητας Ι·  ότι για τον καθορισμό των τιμών κατά την παραγωγή πρέπει να θεωρούνται ως υπερβολικές διακυμάνσεις και πρέπει να μην υπολογίζονται, κατ' εφαρμογή του άρθρου 3 παράγραφος 2 δεύτερο εδάφιο του προαναφερθέντος κανονισμού (ΕΟΚ) αριθ. 4088/87, οι διακυμάνσεις τιμής που είναι ίσες ή μεγαλύτερες κατά 40 % από τη μέση τιμή που διαπιστώθηκε στην ίδια αγορά και κατά τα τρία προηγούμενα έτη·  ότι για τον προσδιορισμό των αντιπροσωπευτικών αγορών πρέπει να ληφθούν υπόψη οι αγορές της Κοινότητας, παραγωγής και εισαγωγής στις οποίες πραγματοποιείται το μεγαλύτερο μέρος των συναλλαγών και των διατιμήσεων·  ότι πρέπει να προβλέπεται ότι τα ενδιαφερόμενα κράτη μέλη πρέπει να ανακοινώνουν στην Επιτροπή όλα τα απαραίτητα στοιχεία για τον καθορισμό των ανωτέρω τιμών·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζώντων Φυτών και Προϊόντων Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για καθένα από τα τέσσερα προϊόντα, μονοανθή γαρίφαλα, πολυανθή γαρίφαλα, τριαντάφυλλα με μεγάλο άνθος και τριαντάφυλλα με μικρό άνθος που περιλαμβάνονται στο άρθρο 1 του κανονισμού (ΕΟΚ) αριθ. 4088/87, οι κοινοτικές τιμές κατά την παραγωγή καθορίζονται για περιόδους δύο διαδοχικών εβδομάδων, με βάση τις καθημερινές τιμές που διαπιστώνονται σε καθεμία από τις αντιπροσωπευτικές αγορές παραγωγής για καθεμία από τις πρότυπες πειραματικές ποικιλίες που περιλαμβάνονται στο παράρτημα Ι. Θεωρούνται ως πρότυπες πειραματικές ποικιλίες οι περισσότερο εμπορεύσιμες ποικιλίες στις προαναφερθείσες αγορές και σε ό,τι αφορά τα τριαντάφυλλα, οι ποικιλίες οι πλέον εμπορεύσιμες μεταξύ εκείνων που αναφέρονται στο παράρτημα ΙΙ. Για τα μονοανθή γαρίφαλα και τα πολυανθή γαρίφαλα, οι κοινοτικές τιμές παραγωγής καθορίζονται αντίστοιχα για τύπους standard και spray.  Οι καθημερινές τιμές των πρότυπων πειραματικών ποικιλιών που αναφέρονται στο πρώτο εδάφιο καταγράφονται για τα προϊόντα της κατηγορίας ποιότητας Ι η οποία καθορίζεται κατ' εφαρμογή του άρθρου 3 του κανονισμού (ΕΟΚ) αριθ. 234/68 του Συμβουλίου (2) με ανάμειξη όλων των κωδικών μήκους· η επίπτωση των δαπανών που συνδέονται με την παρουσίαση των προϊόντων θεωρείται ότι περιλαμβάνεται στις καταγραφείσες τιμές.  Για τον προσδιορισμό της κοινοτικής τιμής κατά την παραγωγή, δεν λαμβάνονται υπόψη οι ημερήσιες τιμές οι οποίες σε μία αντιπροσωπευτική αγορά αποκλίνουν κατά 40 % και πλέον από τη μέση τιμή που παρατηρήθηκε κατά την ίδια περίοδο στην ίδια αγορά κατά τα τρία προηγούμενα έτη.  Άρθρο 2  Οι αντιπροσωπευτικές αγορές κατά την παραγωγή που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 4088/87 είναι οι εξής:  - Ομοσπονδιακή Δημοκρατία της Γερμανίας: Neuss,  - Γαλλία: Hyeres-Ollioules, Nice, Rungis,  - Ιταλία: Pescia, San Remo,  - Κάτω Χώρες: Aalsmeer, Westland.  Άρθρο 3  Οι αντιπροσωπευτικές αγορές κατά την εισαγωγή που αναφέρονται στο άρθρο 2 του κανονισμού (ΕΟΚ) αριθ. 4088/87 είναι οι εξής:  - Ομοσπονδιακή Δημοκρατία της Γερμανίας: Cologne, Neuss,  - Γαλλία: Rungis,  - Κάτω Χώρες: Aalsmeer, Westland,  - Ηνωμένο Βασίλειο: Covent Garden.  Θεωρούνται επίσης ως αντιπροσωπευτικές οι αγορές εισαγωγής στις οποίες, για ένα από τα προϊόντα και για μια από τις εν λόγω χώρες καταγωγής, έχουν σημειωθεί σημαντικές συναλλαγές.  Άρθρο 4  Σε κάθε αντιπροσωπευτική αγορά εισαγωγής, για καθένα από τα τέσσερα προϊόντα που αναφέρονται στο άρθρο 1 και για καθεμία από τις ακόλουθες χώρες καταγωγής, Κύπρο, Ισραήλ και Ιορδανία, οι τιμές των εισαγομένων προϊόντων καταγράφονται ανά τεμάχιο για κάθε μέρα λειτουργίας αγοράς στο στάδιο του χονδρέμπορου εισαγωγέα χωρίς να έχει αφαιρεθεί ο δασμός.  Άρθρο 5  Τα κράτη μέλη στα οποία βρίσκονται οι αντιπροσωπευτικές αγορές παραγωγής ανακοινώνουν στην Επιτροπή τις ημερήσιες τιμές για τις πρότυπες πειραματικές ποικιλίες κατά τη διάρκεια της εβδομάδας που ακολουθεί κάθε περίοδο δύο εβδομάδων για την οποία καθορίζεται μια κοινοτική τιμή κατά την παραγωγή.  Άρθρο 6  Τα κράτη μέλη στα οποία βρίσκονται οι αντιπροσωπευτικές αγορές εισαγωγής ανακοινώνουν στην Επιτροπή, για κάθε μέρα λειτουργίας της αγοράς για καθένα από τα εν λόγω τέσσερα προϊόντα, για κάθε αγορά και για καθεμία από τις χώρες καταγωγής που αναφέρονται στο άρθρο 4:  - τις τιμές που κατεγράφησαν σύμφωνα με το άρθρο 4,  - τις ποσότητες που διατέθηκαν στο εμπόριο ανά προϊόν, εκφρασμένες σε τεμάχια.  Άρθρο 7  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 382 της 31. 12. 1987, σ. 22.  (2) ΕΕ αριθ. L 55 της 2. 3. 1968, σ. 1.  ΠΑΡΑΡΤΗΜΑ Ι  ΠΡΟΤΥΠΕΣ ΠΕΙΡΑΜΑΤΙΚΕΣ ΠΟΙΚΙΛΙΕΣ  Τριαντάφυλλα με μεγάλο άνθος:  1.2 // Ομοσπονδιακή Δημοκρατία της Γερμανίας:   // Sonia, Red Success,   // Γαλλία:   // Royal Red, Sonia, Vega,   // Ιταλία:   // Omega, Baccara, Chamade,   // Κάτω Χώρες:   // Sonia, Madelon.  Τριαντάφυλλα με μικρό άνθος:  1.2 // Ομοσπονδιακή Δημοκρατία της Γερμανίας:   // Mercedes,  // Γαλλία:   // Laminuette, Candia,   // Ιταλία:   // Mercedes, Miss Italia,   // Κάτω Χώρες:   // Motrea, Europa.  ΠΑΡΑΡΤΗΜΑ ΙΙ  Α. Κατάλογος ποικιλιών κομμένων τριαντάφυλλων με μεγάλο άνθος  1.2.3.4 // Aalsmeer Gold Aldogold Aldona Allegro Alpha Meinastur Ariane Athena Baccara Bingo Bridal Pink Carambolo Carina Carlita Carnaval Carte Dor Chamade Charlotte Cocktail Darling Denver Diana Diplomat   // Dr A. J. Verhage Elfe Eliora Evening Star Fiorella Golden Emblem Ilona Jakaranda Jelico Jerney Lara Linda Lorena Lovely Girl Madelon Mainzer Fastnacht Manola Marina Mariska Meimisa Miss Blanche Nathali   // Nicole Nordia Omega Orpas Parfuma Pasadena Peer Gynt Pecirac Pink Sensation Prive Red Success Roselandia Royal Red Ruby Ruimenkos Samantha Sandokan Sandra S  el 15 Selgold Seline S  elita  // Shocking Blue Simona Snow Crystal Sonia Splendora Sterling Silver Sunbeam Sweet Sonia Sylvia Tineke Triada Vega Veronika Vivaldi Visa White Masterpiece White Success White Weekend Yonina Zambra ανάμεικτο  πολύχρωμο  Β. Κατάλογος ποικιλιών κομμένων τριαντάφυλλων με μικρό άνθος  1.2.3.4 // Anna Annabella Bahama Belinda Bunny Candia Candy Rose Carol Carolien Carona Carte Rose Celica Champagner Clivia Kortag Coronet Disco Meilland Disco Red Donna Esther Ofarim Europa Evelien Evergold   // Fantasia Fleuropa Florence Flurosa Frisco Gabriella Geko Gerdo Geza Gina Golden Belinda Golden Times Goldy (Goldylocks) Granada Grisbi Ilseta Innocenti Jack Frost Jaguar Janina Junior Miss Kardinal   // Kirsten Laminuette Little Silver Loretta Mandy Mardie Marimba Mathilde Mercedes Milva Mimi Rose Miss Ellen Miss Italia Motrea Murena New Commer Olivia Only Love Pastel Lenie Perlata Pink Ilseta Polka (Meijonka)   // Porcelina President Souzy Red Garnette Red Ilsete Romeo Ronny Tober Rosete Roswytha Rozette Rubinette Sabrina Sagitta Seldy Tanaverina Sissal Tanja Tiara Wendy Light Zurella ανάμεικτο  πολύχρωμο